Document ID: 32004R0428

Uredba Komisije (ES) št. 428/2004
z dne 4. marca 2004
o določitvi zneska pomoči za prenos in pavšalne pomoči za nekatere ribiške proizvode za ribolovno leto 2004
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 104/2000 z dne 17. decembra 1999 o skupni ureditvi trga za ribiške proizvode in proizvode iz ribogojstva [1],
ob upoštevanju Uredbe Komisije (ES) št 2814/2000 z dne 21. decembra 2000 o podrobnih pravilih za uporabo Uredbe Sveta (ES) št. 104/2000 v zvezi z dodelitvijo pomoči za prenos za nekatere ribiške proizvode [2] in zlasti člena 5 Uredbe,
ob upoštevanju Uredbe Komisije (ES) št 939/2001 z dne 14. maja 2001 o podrobnih pravilih za uporabo Uredbe Sveta (ES) št. 104/2000 v zvezi z dodelitvijo pavšalne pomoči za nekatere ribiške proizvode [3] in zlasti člena 5 Uredbe,
ob upoštevanju naslednjega:
(1) Uredba Sveta (ES) št. 104/2000 določa, da se lahko dodeli pomoč za količine nekaterih svežih proizvodov, ki se umaknejo s trga ter obdelajo zaradi stabilizacije in uskladiščijo ali konzervirajo.
(2) Namen te pomoči je spodbuditi organizacije proizvajalcev, da obdelajo ali konzervirajo proizvode, umaknjene s trga, da bi lahko preprečili njihovo uničenje.
(3) Raven pomoči ne sme biti taka, da ruši ravnotežje na trgu za zadevne proizvode ali izkrivlja konkurenco.
(4) Raven pomoči ne bi smela presegati tehničnih in finančnih stroškov - povezanih z dejavnostmi, ki so bistvenega pomena za stabilizacijo in skladiščenje - evidentiranih v Skupnosti med prejšnjim ribolovnim letom.
(5) Ukrepi, predvideni s to uredbo, so v skladu z mnenjem Upravljalnega odbora za ribiške proizvode -
SPREJELA NASLEDNJO UREDBO:
Člen 1
Za ribolovno leto 2004 so v Prilogi k tej uredbi navedeni zneski pomoči za prenos iz člena 23 Uredbe (ES) št. 104/2000 in zneski pavšalne pomoči iz člena 24(4) navedene uredbe.
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. januarja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. marca 2004

Labels: 5
6